Kra nniḍen s‘ant lecfar dizeggaɣen, ḥfant akk wallen-nsent seg waṭṭan ; xaḍentd tiqendyar n yimasiḥiyen ticebḥanin. Ḥemmleɣ mi ara d-tas ddurt-agi n l‘id akked ccna-nni n temrabḍin, wamma tamsalt n ddin, iwerra-yi Ṛebbi, ur ttwaqqenn‘eɣ ara, me‘na umneɣ s Ṛebbi. Mi ara aɣ-d-inin yimrabḍen: ḥala win yettubarken di lmasiḥ i yettruḥun ɣer lǧennet, ur ttamneɣ ara, imi ttmektayeɣ-d yemma, leḥzen-nni i deg d-tεedda, tlata n wagguren n laẓ deg useggas akked tt‘ebga-nni n waman i d-tettawi yal ṣbeḥ, qqareɣ-as : « wissen dɣa ma d ṣṣeḥ yemma ur tettruḥu ara ɣer lǧennet » ?!